**Najčastejšie kladené otázky (FAQ) k výzve na predkladanie žiadostí o nenávratný finančný príspevok na zlepšenie dostupnosti k infraštruktúre TEN-T a cestám I. triedy s dôrazom na rozvoj multimodálneho dopravného systému,**

**kód výzvy: IROP - PO1-SC11-2019-44, IROP-PO1-SC11-2020-60**

**Otázka č. 1:**

Akým spôsobom a v ktorom roku máme vykazovať hodnotu indikátora "úspora času v peňažnom vyjadrení"?

**Odpoveď:**

Indikátor "úspora času v peňažnom vyjadrení" sa vykazuje v mene EURO. Je to tzv. monetarizovaná hodnota úspor času v hodinách, to znamená prepočítaná na peňažné (finančné) vyjadrenie. Uvedený indikátor sa vykazuje vždy k prvému roku od ukončenia realizácie projektu, čo je zároveň aj prvý rok monitorovania udržateľnosti projektu. Východiskový rok nájdete v prílohe č. 1 Nástroj CBA – v programe MS Excel k Metodickému usmerneniu Riadiaceho orgánu pre Integrovaný regionálny operačný program č. 4 k vypracovaniu analýzy nákladov a výnosov projektov cestnej infraštruktúry IROP, v hárku "13 Ekonomická analýza" v časti celkové prínosy a riadok úspora času.

**Otázka č. 2:**

Vo výzve  IROP-PO1-SC11-2019-44  je definovaná podmienka poskytnutia príspevku č. 29  Podmienka, že na verejné práce je vykonaná štátna expertíza; popis podmienky a forma preukázania  je v Príručke pre žiadateľa, v. 3.2, pod č. 34.A,  34.B. Od 01.09.2019 je účinná novela Zákona č. 218/2019 Z. z., ktorou sa mení Zákon č. 254/1998 Z. z. o verejných prácach, pričom nové znenie § 10 je nasledovné:

„2) Štátna expertíza sa vykoná

1. na každú verejnú prácu s celkovou cenou vyššou ako 20 mil. eur s výnimkou verejných prác obstarávaných Ministerstvom zahraničných vecí Slovenskej republiky, ktoré sa uskutočňujú v zahraničí, a verejných prác určených na zabezpečenie obrany a bezpečnosti štátu,
2. na verejnú prácu zásadného významu pre štát, ak tak určí vláda.“

Ako má žiadateľ postupovať v rámci príslušnej výzvy?

**Odpoveď:**

V nadväznosti na nadobudnutie účinnosti zákona č. 218/2019 Z. z., ktorým sa mení a dopĺňa zákon č. 254/1998 Z. z. o verejných prácach v znení neskorších zákonov, ktorá nastala 01.09.2019, platia pre podmienku poskytnutia príspevku č. 29 „Podmienka, že na verejné práce je vykonaná štátna expertíza“ nasledovné prechodné ustanovenia:

V § 23a novelizovaného zákona č. 254/1998 Z. z., je uvedené, že konania začaté na základe žiadosti o vykonanie štátnej expertízy podľa § 10 podanej do 31. augusta 2019, ktoré neboli právoplatne ukončené pred 1. septembrom 2019, sa dokončia podľa predpisu účinného do 31. augusta 2019. Na konania začaté na základe žiadosti o vykonanie štátnej expertízy podľa § 10 podanej od 1.septembra 2019 sa vzťahujú aktualizované ustanovenia zákona č.218/2019 Z. z.

Z uvedeného vyplýva, že žiadateľ v rámci podmienky poskytnutia príspevku č. 29  predkladá dokumentáciu v zmysle novely zákona. Predmetné zmeny zákona  budú premietnuté aj do aktualizovanej verzie Príručky pre žiadateľa.

AKTUALIZÁCIA

**Otázka č. 3**, 10.8.2020

V súvislosti s prípravou projektu v rámci výzvy IROP-PO1-SC11-2019-44 mám nasledovnú otázku: ak pri predkladaní projektu žiadateľ spĺňa všetky ostatné podmienky oprávnenosti, je potrebné predkladať prieskum trhu na položky týkajúce sa Informovania a komunikácie (dočasný pútač, stála tabuľa, plagát), keď tieto položky sú uvedené v prílohe č. 2b príručky pre žiadateľa? Na uvedené položky by sme do rozpočtu projektu uviedli sumy v súlade s finančnými limitmi uvedenými v prílohe č. 2 b príručky pre žiadateľa IROP.

Odpoveď:

V zmysle príručky pre žiadateľa platí, že nepriame výdavky, pri ktorých  je vo výzve ich výška obmedzená finančnými limitmi (napr. Mzdové výdavky, výdavky na informovanie a publicitu), nie je žiadateľ povinný na účely posudzovania PZ / konania o ŽoNFP preukazovať ďalším (doplňujúcim) spôsobom. Ich výška bude v posudzovaní PZ / konaní o ŽoNFP uznaná maximálne do výšky stanoveného finančného limitu.

**Otázka č. 4**, 21.7.2020

Samosprávny kraj ako oprávnený žiadateľ pre výzvu  IROP-PO1-SC11-2019-44 predkladá ŽoNFP na modernizáciu a rekonštrukciu ciest II. triedy za účelom zlepšenia dostupnosti k infraštruktúre TEN-T a cestám I. triedy s dôrazom na rozvoj multimodálneho dopravného systému. Je potrebné predkladať finančnú analýzu pre projekty, ktorých celkové oprávnené výdavky sú vyššie ako 1 milión Eur , pričom projekty negenerujú príjem?

Odpoveď:

Áno, vždy je potrebné predložiť aj finančnú analýzu pokiaľ je projekt nad 1 mil. euro, bez ohľadu či projekt generuje, alebo negeneruje čisté príjmy.

**Otázka č.5**, 30.7.2019

V zmysle zverejnenej výzvy, je oprávneným územím realizácie projektu celé územie SR s výnimkou Banskobystrického kraja, RIÚS Bratislavského kraja, MFO Trnavského kraja, MFO Trenčianskeho kraja a MFO Žilinského kraja. Predkladaná otázka znie: **Je oprávneným žiadateľom Mesto XY v rámci predkladaného úseku (viď  príloha + popis)**

- úsekom realizácie projektu by malo byť prepojenie XY cesty s AB cestou za priemyselným parkom. Táto komunikácia by slúžila, na nákladnú a osobnú dopravu a sprístupnil by Priemyselný park. V súčasnosti do priemyselného parku nemáme zabezpečený prístup pre nákladnú dopravu.

Odpoveď:

výzva je určená na rekonštrukciu a modernizáciu ciest II. a III. triedy, v prípade území s vypracovaným plánom udržateľnej mobility je oprávnená aj výstavba ciest II. triedy (výnimočne III. triedy). Oprávnenými žiadateľmi v rámci výzvy sú:

* samosprávny kraj ako vlastník ciest II. a III. triedy,
* Hlavné mesto SR Bratislava ako vlastník ciest II. a III. triedy,
* Mesto Košice ako vlastník ciest II. a III. triedy,
* právnická osoba[[1]](#footnote-1)[1] podľa osobitných predpisov (podľa § 2 ods. 2 Obchodného zákonníka),
* organizácia zriadená vyšším územným celkom za účelom výstavby, správy a údržby ciest[[2]](#footnote-2)[2].

V zmysle vyššie uvedeného vyplýva, že výzva nie je určená pre obce a mestá na rekonštrukciu resp. výstavbu miestnych komunikácií.

1. [1] V zriaďovateľskej pôsobnosti samosprávneho kraja zabezpečujúca správu a údržbu ciest samosprávneho kraja. Platí pre organizácie, ktoré nie sú subjektmi verejnej správy. [↑](#footnote-ref-1)
2. [2] Subjekt verejnej správy. [↑](#footnote-ref-2)